George Simion, vizat în dosarul lui Silvestru Șoșoacă. Liderul AUR ar fi instigat la falsificarea listelor cu semnături
Președintele partidului AUR, George Simion, este vizat de procurorii Parchetului General în dosarul în care Silvestru Șoșoacă este cercetat pentru falsificarea semnăturilor depuse pentru candidatura la alegerile europarlamentare, informează Digi24, citând surse judiciare. Parchetul General a confirmat oficial că face cercetări într-un dosar în care liderul unui partid parlamentar a instigat membrii unui partid să falsifice „mii de liste de susținători” pentru un candidat independent.